Þingræður haldnar á Alþingi Íslendinga

Forseti (JörB): Mér er tjáð, að mál þetta sé ekki alls kostar tilbúið til þess að ræðast nú, og mun því bezt að fresta umr. að þessu sinni.



Herra forseti. - Ég óska eftir upplýsingum um það, í hverju það er fólgið, að málið sé ekki undirbúið til þess að verða tekið til umr. nú.



Herra forseti. - Ég hafði gefið hæstv. forseta þær upplýsingar, að málið hefði verið tekið af dagskrá, þegar það var á dagskrá síðast, vegna þess að ég hefði verið með brtt., sem ég vildi koma á framfæri. Ég ræddi við form. menntmn. og flm., og voru þeir sammála um, hvernig þær mundu verða, ef fram kæmu. En ef þær kæmu ekki frá n. og n. ætlaði ekki að skila áliti með þeim brtt., ætlaði ég að flytja brtt.



Herra forseti. - Ég vil bera þá ósk fram við hæstv. forseta, að mál þetta verði tekið á dagskrá sem fyrsta mál á næsta fundi hv. d., því að það hefur tafizt óhæfilega lengi. Er ekkert að sakast um það. En ég sem form. menntmn. hef reynt að ná samkomulagi við hv. þm. V.-Sk. (SvbH) um afgreiðslu málsins. En ég endurtek þessa ósk mjög eindregið, að málinu verði hraðað.



Herra forseti. - Ég vil bara upplýsa það í sambandi við það, sem hv. 5. landsk. þm. (BG) sagði, að við vorum búnir að ná fullkomnu samkomulagi um þessa brtt. En sjálfur upplýsti hann við mig, að ekki hefði náðst samkomulag við n. um hana.

Forseti (JörB): Ég mun af minni hálfu alls ekki tefja afgreiðslu þessa máls. Væntanlega verður þá málið tilbúið á næsta fundi, til þess að unnt verði þá að taka það til lokaafgreiðslu hér í hv. d., og það skal ekki standa á því, að það verði tekið á dagskrá.



Herra forseti. - Mál þetta hefur legið alllengi fyrir sjútvn., og hefur n. beðið mjög lengi eftir umsögn vitamálastjóra. En eins og venja er til, hefur þetta frv. verið sent til umsagnar vitamálastjóra. Auk þess er því um að kenna, að þingfrestun hefur gripið hér inn í, og þar af leiðandi hefur afgreiðsla frv. tafizt. Eins og meðfylgjandi fylgiskj. frá vitamálaskrifstofunni sýnir, hefur vitamálastjóri mælt með samþykkt frv., aðeins með þeim breyt. að fjárhæðir 1. og 2. gr. yrðu lækkaðar. - Öll sjútvn. hefur mælt með frv. á þá lund, sem vitamálastjóri hefur lagt til, að það yrði samþ. En ástæðurnar til þess, að fjárhæðir frv. hafa verið lækkaðar nokkuð, eru fyrst og fremst þær, að vitamálastjóra þykir ekki líklegt, að þessar miklu framkvæmdir, sem stendur til að gera í hafnarframkvæmdum í Hrísey, verði unnar nú á næstu árum, og gæti því vel farið svo, að þær yrðu unnar á nokkru ódýrari tíma en nú er, og sé því ekki nein þörf fyrir að hafa fjárhæðirnar eins háar og gert er ráð fyrir í frv., enda mundi þá verða hægurinn á að fá hækkaðar upphæðirnar, ef framkvæmdir þessar yrðu unnar á svo dýrum tíma sem nú stendur yfir. Sjútvn. mælir með samþykkt frv. með þeim einu breyt., sem tilgreindar eru á þskj. 600.



Herra forseti. - Ég vildi aðeins segja það, að ég get að vissu leyti fallizt á álit vitamálastjóra og vil með tilliti til þess, hversu þetta mál hefur dregizt lengi, taka fram, að þar sem ég tel þurfa að koma málinu fram á þessu þingi, vil ég una því, að tölum verði breytt á þann hátt, sem stungið er upp á í áliti sjútvn., og treysti því þá líka, að hafizt verði handa um það á Alþ. á sínum tíma að hækka aftur þessar tölur, ef þörf krefur.